“ครม.” ไฟเขียว ขึ้นภาษีป้าย-สื่ออิเล็กทรอนิกส์ เริ่ม 1 ม.ค.64 ถึง 31 ธ.ค.66
"ครม." ไฟเขียว ขึ้นภาษีป้าย-สื่ออิเล็กทรอนิกส์ เริ่ม 1 ม.ค.64 ถึง 31 ธ.ค.66
"ครม." ไฟเขียว ขึ้นภาษีป้าย-สื่ออิเล็กทรอนิกส์ เริ่ม 1 ม.ค.64 ถึง 31 ธ.ค.66
14 ก.ค. 2563

ผู้สื่อข่าวรายงานว่า ที่ประชุมคณะรัฐมนตรี (ครม.) วันนี้ (14 ก.ค.63)​ มีมติอนุมัติหลักการร่างกฎกระทรวง ออกตามความในพระราช
บัญญัติภาษีป้าย พ.ศ.2510 ตามที่กระทรวงมหาดไทยเสนอ และให้ส่งสำนักงานคณะกรรมการกฤษฎีกาตรวจพิจารณาแล้วดำเนินการ
ต่อไปได้
ทั้งนี้ ให้แก้ไขปรับปรุงกฎกระทรวง ฉบับที่ 5 (พ.ศ. 2535) ออกตามความในพระราชบัญญัติภาษีป้าย พ.ศ.2510 โดยให้ปรับอัตราภาษีป้ายที่มีอักษรไทยล้วน หรือป้ายที่มีตัวอักษรภาษาไทยปนกับอักษรต่างประเทศและปนกับภาพหรือเครื่องหมายอื่น หรือป้ายที่ไม่มีอักษรไทยไม่ว่าจะมีภาพหรือเครื่องหมายใดๆ หรือป้ายที่มีอักษรไทยบางส่วนหรือทั้งหมดอยู่ใต้หรือต่ำกว่าอักษรต่างประเทศ
พร้อมทั้ง กำหนดอัตราภาษีป้ายขึ้นใหม่ สำหรับป้ายที่ใช้เครื่องจักรกล ป้ายอักษรวิ่ง และป้ายจออิเล็กทรอนิกส์ ที่มีการโฆษณามากกว่าหนึ่งภาพในหกสิบวินาที
โดยกำหนดให้อัตราภาษีป้ายมีผลใช้บังคับตั้งแต่วันที่ 1 ม.ค.64 ถึงวันที่ 31 ธ.ค.66 เพื่อให้สอดคล้องกับสภาพเศรษฐกิจใน
ปัจจุบัน และเพื่อให้การจัดเก็บภาษีป้ายเป็นไปอย่างมีประสิทธิภาพและพัฒนาการหารายได้ขององค์กรปกครองส่วนท้องถิ่น ตามรายละเอียด ดังนี้

ทั้งนี้ เมื่อคำนวณพื้นที่ของป้ายแล้ว ถ้ามีเศษเกินครึ่งตารางเมตรให้นับเป็นหนึ่งตารางเมตร ถ้าไม่เกินครึ่งตารางเมตร ให้ปัดทิ้ง กรณีถ้ามีอัตราที่ต้องเสียภาษีต่ำกว่าป้ายละ 1,010 บาท ให้เสียภาษีป้ายละ 1,010 บาท
โดยกำหนดบทเฉพาะกาล เมื่อพ้นกำหนดวันที่ 31 ธันวาคม 2566 ถ้ายังไม่ออกกฎกระทรวงกำหนดอัตราภาษีป้ายขึ้นใหม่ ให้คิดอัตราภาษีป้ายต่อไปจนกว่าจะมีการกำหนดอัตราภาษีป้ายขึ้นใหม่